Ministru kabineta rīkojuma projekta

„Grozījumi Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai”” (turpmāk – MK rīkojuma projekts) sagatavots saskaņā ar:* Valdības rīcības plāna (apstiprināts ar Ministru kabineta 2016.gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”) pasākuma „Īstenot aktualizēto un pilnveidoto valsts programmu „Mantojums 2018” kultūras infrastruktūras uzlabošanai, nodrošinot nacionālās kultūras infrastruktūras saglabāšanu un attīstību” (pasākuma numurs 69.1) ietvaros Kultūras ministrijai (turpmāk – KM), Finanšu ministrijai (turpmāk – FM) (valsts akciju sabiedrībai „Valsts nekustamie īpašumi” (turpmāk – VNĪ)) doto uzdevumu īstenot pilnu Muzeju krātuvju kompleksa Pulka ielā 8, Rīgā, būvniecību;
* Ministru kabineta 2012.gada 1.augusta rīkojuma Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai” (turpmāk – MK rīkojums Nr.361) 4.punktā noteikto un, lai iesniegtu priekšlikumu Ministru kabinetam par Muzeju krātuvju kompleksa Pulka ielā 8, Rīgā, II kārtas būvniecības īstenošanu FM budžetā apstiprinātā finansējuma ietvaros.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz MK rīkojumu Nr.361 likumā „Par valsts budžetu 2016.gadam” un likumā „Par vidēja termiņa budžeta ietvaru 2016., 2017. un 2018.gadam”:1. FM budžetā paredzētas ilgtermiņa saistības:
* Rīgas pils Konventa Pils laukumā 3, Rīgā, restaurācijas un pārbūves (projekta kods – CIS/FM/006) (turpmāk – Konventa būvniecība) darbu izdevumu segšanai VNĪ 2016. gadā 3 774 402 *euro*, 2017. gadā 9 632 797 *euro* un 2018. gadā 5 911 446 *euro*, kopā 2013.–2018. gadā paredzēts finansējums 20 407 617 *euro*;
* Muzeju krātuvju kompleksa Pulka ielā 8, Rīgā (attīstības I posms – būvniecības I kārta – muzeja krātuvju korpusa (ēkas) un komunikāciju tīklu izbūve) (projekta kods – CIS/FM/007), būvniecības darbu izdevumu segšanai VNĪ 2016.gadā 10 578 671 *euro*, 2017.gadā 10 000 000 *euro* un 2018.gada 4 279 459 *euro*, kopā 2014.–2018.gadā paredzēts finansējums 25 745 640 *euro*;
1. KM budžetā paredzēts finansējums:

- Rīgas pils Konventa Pils laukumā 3, Rīgā, nomas maksas izdevumu segšanai VNĪ 2018.gadā 156 476 *euro* un no 2019.gada katru gadu 375 543 *euro*;* Muzeju krātuvju kompleksa Pulka ielā 8, Rīgā, nomas maksas izdevumu segšanai VNĪ 2018. gadā 313 957 *euro* un no 2019. gada katru gadu 470 936 *euro*.

Saskaņā ar MK rīkojuma Nr.361: – 3.2.apakšpunktā noteikto FM (VNĪ) dots uzdevums nodrošināt Muzeju krātuvju kompleksa Pulka ielā 8, Rīgā (attīstības I posms – būvniecības I kārta – muzeja krātuvju korpusa (ēkas) un komunikāciju tīklu izbūve), pabeigšanu līdz 2018.gada 30.aprīlim, nosakot, ka plānotais nomas līguma sākuma termiņš ir 2018.gada 1.maijs;– 4.punktā noteikto, ja pēc tehniskā projekta izstrādes, būvniecības līgumu noslēgšanas vai būvniecības darbu laikā būvniecības provizorisko izmaksu apmērs mainās, FM (VNĪ) jāiesniedz Ministru kabinetā rīkojuma projekts par šā rīkojuma 1.3 punktā minēto ilgtermiņa saistību precizēšanu atbilstoši VNĪ precizētajām būvniecības izmaksām;* 5.punktā un 6.1.apakšpunktā noteikto FM (VNĪ) un KM doti uzdevumi, ja nepieciešams, FM (VNĪ) precizēt nomas maksas apmēru atbilstoši VNĪ faktiskajām nomas objektu pārvaldīšanas izmaksām un attiecīgi KM iesniegt Ministru kabinetā rīkojuma projektu par minēto izdevumu precizēšanu.

Konventa būvniecības izpildes gaita un priekšlikumi turpmākai rīcībaiPamatojoties uz VNĪ ar pilnsabiedrību “Rīgas Pils Kastelas projekts” 2014.gada 16.oktobrī noslēgto līgumu Nr.2/2-14-10/2665 “Rīgas pils (būvniecības II kārtas) Kastelas (Konventa) Pils laukumā 3, Rīgā, restaurācijas un rekonstrukcijas būvprojekta izstrāde un autoruzraudzība” un 2015.gada 20.aprīļa papildu vienošanos Nr.2/2-14-10/2665-1 un 2016.gada 16.februāra papildu vienošanos Nr.2/2-14-10/2665-2 izstrādātais būvprojekts 2016.gada 18.maijā tika saskaņots Rīgas pilsētas Būvvaldē.2015.gada 18.septembrī izsludinātais slēgtais konkurss ar iepirkuma identifikācijas Nr. VNĪ/2015/2/2-1/SK-4 „Rīgas pils Konventa (Kastelas) pārbūve un restaurācija Pils laukumā 3, Rīgā” notiek divos posmos. Konkursa pirmais posms – nolikuma prasībām atbilstošu kandidātu atlase, konkursa otrais posms – uzaicināto kandidātu iesniegto piedāvājumu atbilstība nolikuma prasībām vērtēšana un līguma slēgšanas tiesību piešķiršana. Piedāvājumu iesniegšanas termiņš bija 2016.gada 20.maijs, šobrīd ir pabeigta finanšu piedāvājumu izvērtēšana, līgumu ar būvdarbu veicēju ir plānots noslēgt līdz 2016.gada augusta beigām. 2016.gadā nepieciešamā finansējuma apmērs Konventa būvniecības (projekta kods – CIS/FM/006) darbu izdevumu segšanai VNĪ atbilstoši plānotajiem darbiem ir 5 015 984 *euro*, tajā skaitā 3 774 402 *euro* apstiprinātais finansējums, 1 241 582 *euro* pārdalāmais finansējums no Rīgas pils Priekšpils un Austrumu piebūves Pils laukumā 3, Rīgā, restaurācijas un rekonstrukcijas projektam (projekta kods – CIS/FM/003) (turpmāk – Rīgas pils Priekšpils būvniecība) apstiprinātā finansējuma. 2017.gadā finansējums tiek plānots 9 625 288 *euro*, attiecīgi par 7 509 *euro* samazinot apstiprinātā finansējuma apmēru un paredzot to Aizsardzības ministrijai Priekšpils nomas maksas izdevumu segšanai VNĪ.2018.gadā finansējums tiek plānots 4 672 452 *euro*, attiecīgi par 1 238 994 *euro* samazinot apstiprinātā finansējuma apmēru, kas tiek aprēķināts: samazinot par 2016.gadā pārdalītā finansējuma apmēru 1 241 582 *euro,* palielinot par 2017.gadā samazinātā finansējuma apmēru 7 509 *euro* un samazinot par 4 921 *euro* būvniecības darbu izmaksas, jo saskaņā ar iepirkumu ar identifikācijas Nr.VNĪ/2015/2/2-1/SK-4 saņemtie pretendentu piedāvājumi ir par mazākām summām nekā sākotnēji plānots. Finansējums1 246 503 *euro* 2018.gadā tiks pārdalīts:* 786 462 *euro* Padomju okupācijas upuru piemiņas memoriāla kompleksa būvniecībai (projekta kods – CIS/FM/005);
* 460 041 *euro* KM Muzeju krātuvju kompleksa Pulka ielā 8, Rīgā, nomas maksas izdevumu segšanai VNĪ.

Vienlaikus tiek precizēts Konventa būvniecības darbu izdevumu segšanai paredzamais kopējais finansējuma apmērs 20 402 696 *euro* un tā rezultātā ir sagatavots priekšlikums Ministru kabinetam par finansējuma apmēra un sadalījuma pa gadiem Konventa būvniecības darbu izdevumu segšanai VNĪ precizēšanu.Muzeju krātuvju kompleksa Pulka ielā 8, Rīgā, būvniecības izpildes gaita un priekšlikumi turpmākai rīcībai:Muzeju krātuvju kompleksa Pulka ielā 8, Rīgā, būvniecības darbu ietvaros 2013.gada 20.novembrī tika noslēgts līgums ar SIA „Arhitektu birojs Krasts” par skiču un būvprojekta (turpmāk – BP) izstrādi un autoruzraudzības veikšanu ar darbu izpildes termiņu līdz 2014.gada 20.oktobrim. BP tehniskās ekspertīzes rezultāts sākotnēji bija negatīvs un BP tika veiktas attiecīgas korekcijas. Pozitīvs ekspertīzes slēdziens tika saņemts 2015.gada 19.martā un 2015.gada 1.aprīlī BP tika iesniegts Rīgas pilsētas būvvaldē (turpmāk – būvvalde). Pēc būvvaldes  vairākkārtēji izteikto norādījumu par BP konstatētiem trūkumiem novēršanas 2016.gada 11.februārī būvvalde BP saskaņoja. BP ir izstrādāts Muzeju krātuvju kompleksa abu kārtu būvniecībai:1. Muzeju krātuvju kompleksa Pulka ielā 8, Rīgā,  I kārtas būvniecība – muzeja krātuvju korpusa (ēkas), telpu (21 428 m2 platībā) un komunikāciju tīklu izbūve  (turpmāk – būvniecības I kārta);
2. Muzeju krātuvju kompleksa Pulka ielā 8, Rīgā,  II kārtas būvniecība – muzeja krātuvju korpusa (ēkas), telpu (8 904 m2 platībā) izbūve  (turpmāk – būvniecības II kārta).

2015.gada 22.jūlijā tika izsludināts atklāts iepirkuma konkurss par abu Muzeju krātuvju kompleksa Pulka ielā 8, Rīgā, būvniecības kārtu būvdarbiem apstiprinātā finansējuma ietvaros. Ņemot vērā to, ka MK rīkojums Nr.361 paredz finansējumu būvniecības I kārtas īstenošanai, konkursa nolikumā bija iekļauts nosacījums, ja pasūtītājam pieejamie finanšu resursi būs nepietiekami, lai realizētu abu būvniecības kārtu būvdarbus, tad II kārtas būvdarbu realizācija var tikt atlikta līdz brīdim, kad tiks rasti papildus finanšu līdzekļi. Ja finanšu līdzekļi netiks rasti, tad būvniecības II kārtas būvdarbi netiks realizēti. Par būvniecības II kārtas būvdarbu veikšanu ir paredzēts slēgt atsevišķu papildus vienošanos, norādot precīzu būvdarbu uzsākšanas termiņu. Būvdarbu iepirkuma rezultātā ar MK rīkojumu Nr.361 apstiprinātā finansējuma ietvaros ir iespējams nodrošināt arī būvniecības II kārtas īstenošanu. Par būvdarbu veikšanu 2016.gada 11.martā ar pilnsabiedrību „RERE MEISTARI 1” (vienotais reģistrācijas Nr.50103815431) ir noslēgts līgums Nr.2/4-16-8/702, kura līgumcena ir 20 478 622,25*euro* (bez pievienotā vērtības nodokļa).Saskaņā ar līguma nosacījumiem pilnsabiedrībai „ RERE MEISTARI 1” ir jāuzsāk Muzeju krātuvju kompleksa būvniecības II kārtas būvdarbi ne vēlāk kā pušu noslēgtā papildu vienošanās par būvniecības II kārtas būvdarbu veikšanas uzsākšanu noteiktā termiņā. Pasūtītājam ir tiesības neslēgt vienošanos par būvniecības II kārtas būvdarbu uzsākšanu, neatlīdzinot uzņēmējam nekādus zaudējumus un izdevumus saistībā ar būvdarbu nepasūtīšanu būvniecības II kārtā. Līdz ar to ir sagatavots FM priekšlikums Ministru kabinetam par būvniecības abu kārtu īstenošanu būvniecības I kārtai FM apstiprinātā finansējuma ietvaros.Visa Muzeju krātuvju kompleksa Pulka ielā 8, Rīgā, būvniecība vienlaikus būtu nepieciešama šādu apsvērumu dēļ:1. Muzeju krātuvju kompleksā tiks izvietoti trīs muzeju – Latvijas Nacionālā vēstures muzeja, Latvijas Nacionālā mākslas muzeja un Rakstniecības un mūzikas muzeja – krājumi un kompleksa arhitektoniskais projekts ir risināts kā vienots būvapjoms zem kopēja jumta. Muzeju krātuvju kompleksā katra muzeja daļa ir nodalāma tikai telpu funkcionālajā dalījumā, bet ne kā atsevišķi telpiski korpusi. Ja šobrīd tiek īstenota tikai būvniecība I kārta, tad būvniecības II kārtas īstenošana nākotnē noritētu apstākļos, kad būvniecības I kārtā izbūvētajās kompleksa telpās jau atrastos Latvijas Nacionālā vēstures muzeja un Rakstniecības un mūzikas muzeja kolekcijas – aptuveni divi miljoni Nacionālā muzeju krājumu priekšmetu, kas ir aptuveni 30% no Latvijas kopējā Nacionālā muzeju krājuma apjoma. Turklāt 2013.gada ugunsgrēks Rīgas pilī ir sniedzis traģisku mācību tam, ka Nacionālā muzeju krājuma atrašanās ēkā, kurā tiek veikti būvniecības darbi, tādējādi krājumus pakļaujot riskiem, kategoriski nav pieļaujama.
2. Muzejiem, atstājot telpas Rīgas pilī, lai tajā sāktu pārbūves darbus, muzeju krājumu izvietošanai tika izvēlētas un glabāšanai pielāgotas pagaidu telpas, ņemot vērā MK rīkojumā Nr.361 sākotnēji noteikto Muzeju krātuvju kompleksa būvniecības I kārtas īstenošanas termiņu – 2016.gada 30.septembri. Pagaidu telpās var nodrošināt kolekciju fizisko drošību, taču tās nav piemērotas muzeju krājumu ilgstošai glabāšanai. Īstenojot tikai būvniecības I kārtu, Latvijas Nacionālā mākslas muzeja kolekcija ilgstoši (uz nenoteiktu laika periodu) atrastos pagaidu krātuvēs nepiemērotos glabāšanas apstākļos, kas ir apdraudējums unikālu nacionālo kultūras vērtību saglabāšanai un nākotnē var prasīt ievērojamus finanšu resursus bojāto mākslas darbu restaurēšanai.
3. Šobrīd Latvijas Nacionālā mākslas muzeja ārzemju mākslas kolekcija, kas iepriekš glabājās Rīgas pilī, atrodas pielāgotās glabātavās Bauskas ielā 20, Rīgā, kas tiek nomātas no privātā komersanta, jo valsts īpašumā esošās brīvās telpas pēc saviem parametriem neatbilda muzeja krājuma prasībām – lielizmēra tēlniecībai. Šajās pagaidu glabātavās atrodas ap 7 000 mākslas priekšmetu (glezniecība; lietišķi dekoratīvā māksla: porcelāns, keramika, metāls, mēbeles, tekstilijas; tēlniecība). Telpu nomai no privātpersonas no valsts budžeta ik gadu tiek izlietoti 107 193 *euro*. Atliekot būvniecības II kārtas īstenošanu, pagaidu telpu nomai būs nepieciešams papildu valsts budžeta finansējums.
4. Izstāžu zālē „Arsenāls” Torņa ielā 1, Rīgā, esošo Latvijas Nacionālā mākslas muzeja Latvijas 20.gadsimta otrās puses un 21.gadsimta mākslas kolekciju – apmēram 30 000 mākslas priekšmetu – ir plānots izvietot Muzeju krātuvju kompleksa telpās, kuras plānots izbūvēt būvniecības II kārtas ietvaros. Ēkas Torņa ielā 1, Rīgā, tehniskais stāvoklis strauji pasliktinās – 2015. gada rudenī Rīgas dome ēku ierindoja „B” kategorijas vidi degradējošo būvju sarakstā, kurā tiek iekļautas ēkas (būves), kas potenciāli rada sabiedriskās kārtības apdraudējumu. Ēka atrodas pilsētas centrā un tai ir nepieciešama neatliekama restaurācija un pārbūve, uzlabojot gan ēkas vizuālo tēlu, gan izmantošanas funkcionalitāti. Īstenojot tikai būvniecības I kārtu, tiks aizkavēta izstāžu zāles „Arsenāls” pārbūves uzsākšana, tādējādi liedzot risināt infrastruktūras sakārtošanu Vecrīgā, tiešā Latvijas Republikas Saeimas ēkas tuvumā.

Gatavojot MK rīkojumu Nr.361, finansējums nomas maksas izdevumu segšanai VNĪ tika aprēķināts par sākotnējā būvprojektā Muzeju krātuvju kompleksa Pulka ielā 8, Rīgā (attīstības I posms – būvniecības I kārta – muzeja krātuvju korpusa (ēkas) un komunikāciju tīklu izbūve), projektēto platību 14 710,13 m2. Sākotnēji kopējā projektētā platība visam Muzeju krātuvju kompleksam tika plānota 37 202,18 m2. Muzeju krātuvju kompleksā bija plānots izvietot Latvijas Nacionālā vēstures muzeja, Latvijas Nacionālā mākslas muzeja, Rakstniecības un mūzikas muzeja krājumus. Šobrīd papildus tiek paredzētas platības Rīgas Kino muzeja krājumu izvietošanai, kas sākotnējā projektēšanas programmā netika plānotas (KM 2014.gada 30.janvāra vēstule Nr.3.1.4-3/304 VNĪ ar lūgumu papildināt Muzeja krātuvju kompleksa projektēšanas uzdevumu, ieplānojot telpas krātuves Rīgas Kino muzeja krājumiem). Kopš MK rīkojuma Nr.361 pieņemšanas ir mainījusies koncepcija un kompleksa arhitektoniskais projekts tiek risināts kā vienots būvapjoms zem kopēja jumta, kurā telpas katram muzejam ir nodalāmas tikai telpu funkcionālajā dalījumā, bet ne kā atsevišķi telpiski korpusi, kā sākotnēji tas tika plānots. Šāds arhitektoniski – tehniskais risinājums ļauj samazināt būvniecības izmaksas, optimizēt un samazināt ēkas ekspluatācijas izdevumus, veidojot vienotu ēkas kompleksa inženiertehnisko nodrošinājumu. Papildus tam tiek uzlabota muzeju krātuvju funkciju nodrošināšana, veidojot kopējo publisko, loģistikas, apsardzes u.c pakalpojumu zonu.Saskaņā ar šā brīža koncepciju kopējā projektētā platība ir 30 332 m2, no kuras Latvijas Nacionālā mākslas muzeja krājumam paredzēti 8 904 m2, Latvijas Nacionālā vēstures muzeja krājumam 12 306,5 m2, Rakstniecības un mūzikas muzeja un Rīgas Kino muzeja krājumiem 7 891,3 m2 un pārējā platība 1 230,2 m2 publiskajai zonai.Būvniecības I kārtas ietvaros precizētā projektētā platība ir 21 428 m2, bet būvniecības II kārtas ietvaros projektētā platība ir 8 904 m2. Ņemot vērā nomas maksas komponenšu izmaiņas (precizētu provizorisko nomas aprēķinu skatīt anotācijas pielikumā), palielinās provizoriskais nomas maksas apmērs uz telpas vienu m2. Palielinās netiešās izmaksas, kas ir daļa no iznomātāja kopējiem administrācijas izdevumiem – nekustamā īpašuma pārvaldīšanas izmaksas. Sakarā ar to, ka provizoriski tiek plānotas augstas ēkas inženierkomunikāciju apkopes izmaksas, būtiski palielinās nekustamā īpašuma uzturēšanas izmaksas (apsaimniekošanas izmaksas). Tā rezultātā būvniecības I kārtas ietvaros, ņemot vērā projektēto platību, nomas maksas izdevumu apmērs tiek plānots 896 690 *euro* gadā, bet būvniecības II kārtas ietvaros 360 708 *euro* gadā (nomas maksas aprēķinu skatīt anotācijas pielikumā). KM budžetā nomas maksas izdevumu segšanai ir plānots finansējums būvniecības I kārtas ietvaros 2018.gadā 313 957 *euro* (astoņiem mēnešiem) un 2019.gadā 470 936 *euro* gadam.Lai nodrošinātu finansējumu Muzeju krātuvju kompleksa Pulka ielā 8, Rīgā, nomas maksas izdevumu segšanai VNĪ, būtu atbalstāms priekšlikums par KM izdevumu precizēšanu un palielināšanu 2018. un 2019.gadam, veicot izdevumu pārdali. 2018.gadā KM nomas maksas izdevumu segšanai papildus nepieciešams finansējums būvniecības I kārtas ietvaros 283 836 *euro*, bet būvniecības II kārtas ietvaros 240 472 *euro*, kopā nepieciešams finansējums 524 308 *euro* un tas tiks nodrošināts pārdalot finansējumu:* 460 041 *euro* no FM budžetā Konventa būvniecībai (projekta kods – CIS/FM/006) apstiprinātā finansējuma;
* 64 267 *euro* no KM budžetā ēkas Rīgā, Latviešu strēlnieku laukumā 1, uzturēšanas izdevumu segšanai VNĪ (projekta kods CIS/KM/007) apstiprinātā finansējuma;

2019.gadā KM nomas maksas izdevumu segšanai papildus nepieciešams finansējums I kārtas ietvaros 425 754 *euro*, bet II kārtas ietvaros 360 708 *euro*, kopā nepieciešams finansējums 786 462 *euro* un to ierosināts nodrošināt pārdalot finansējumu no Padomju okupācijas upuru piemiņas memoriāla kompleksa būvniecībai (projekta kods – CIS/FM/005) apstiprinātā finansējuma.MK rīkojuma projekta tiesiskā regulējuma mērķis un būtība:* tiek svītrots MK rīkojuma Nr.361 1.3 punkts;
* MK rīkojums Nr.361 tiek papildināts ar jaunu 1.4 punktu, lai precizētu ilgtermiņa saistības FM budžetā un noteiktu likumprojektā „Par vidēja termiņa budžeta ietvaru 2017., 2018. un 2019.gadam” un likumprojektā „Par valsts budžetu 2017.gadam” paredzēt FM budžetā ilgtermiņa saistības:
* Konventa būvniecības darbu izdevumu segšanai VNĪ 2017. gadā 9 625 288 *euro* un 2018. gadā 4 672 452 *euro*, kopā 2013.-2018. gadā paredzot finansējumu 20 402 696 *euro*;
* Muzeju krātuvju kompleksa Pulka ielā 8, Rīgā, būvniecības darbu izdevumu segšanai VNĪ 2017.gadā 10 000 000 *euro* un 2018.gadā 4 279 459 *euro*, kopā 2014.– 2018.gadā paredzot finansējumu 25 745 640 *euro*;
* tiek precizēts MK rīkojuma Nr.361 2.2.apakšpunktā KM budžetā paredzētā finansējuma apmērs Muzeju krātuvju kompleksa Pulka ielā 8, Rīgā, nomas maksas izdevumu segšanai VNĪ, paredzot 2018.gadā 838 265 *euro* un no 2019.gada katru gadu 1 257 398 *euro*;
* tiek precizēts MK rīkojuma Nr.361 3.2.apakšpunkts, nosakot Muzeju krātuvju kompleksa abu kārtu būvniecības Pulka ielā 8, Rīgā, pabeigšanu līdz 2018.gada 30.aprīlim un plānoto nomas līguma sākuma termiņu līdz 2018.gada 1.maijam;
* MK rīkojuma Nr.361 4.punktā precizēta atsauce uz 1.4 punktu.

Vienlaikus ir sagatavots Ministru kabineta sēdes protokollēmuma projekts, kas paredz:* atbalstīt Muzeju krātuvju kompleksa Pulka ielā 8, Rīgā, būvniecības II kārtas īstenošanu būvniecības I kārtas īstenošanai FM apstiprinātā finansējuma ietvaros;
* atļaut FM budžeta ietvaros 2016.gadā Konventa būvniecībai palielināt finansējumu par 1 241 582 *euro* un pārdalīt to no Rīgas pils Priekšpils būvniecības kapitālieguldījumu segšanai VNĪ paredzētā finansējuma;
* noteikt, ka Finanšu ministrijai 2016.gadā nepieciešamā finansējuma apmērs Konventa būvniecības darbu izdevumu segšanai VNĪ atbilstoši plānotajiem darbiem ir 5 015 984 *euro*;
* samazināt FM izdevumus Konventa būvniecības darbu izdevumu segšanai 2017.gadam par 7 509 *euro,* 2018.gadam par 1 238 994 *euro* ;
* palielināt KM izdevumus Muzeju krātuvju kompleksa Pulka ielā 8, Rīgā, nomas maksas izdevumu segšanai VNĪ 2018.gadam par 524 308 *euro un* 2019.gadam par 786 462 *euro*.

MK rīkojuma projekts pilnībā atrisina anotācijas I. sadaļas 2.punktā minētās problēmas.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ), KM. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016.gads | Turpmākie trīs gadi (*euro*) |
| 2017.g. | 2018.g. | 2019.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 14 353 073 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 353 073 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 14 353 073 | 0 | 5 272 215 | - 4 406 421 | -12 720 132 |
| 2.1. valsts pamatbudžets | 14 353 073 | 0 | 5 272 215 | - 4 406 421 | -12 720 132 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | -5 272 215 | 4 406 421 | 12 720 132 |
| 3.1. valsts pamatbudžets | 0 | 0 | -5 272 215 | 4 406 421 | 12 720 132 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | -5 272 215 | 4 406 421 | 12 720 132 |
| 5.1. valsts pamatbudžets | 0 | -5 272 215 | 4 406 421 | 12 720 132 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Precizēto naudas būvniecības projektu plūsmu un precizēto nomas maksas aprēķinu skatīt anotācijas pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā šīs anotācijas I sadaļas 2.punktā minēto, MK rīkojumu Ministru kabinetā jāizskata vienlaicīgi ar:* Ministru kabineta rīkojuma projektu „Grozījumi Ministru kabineta 2014. gada 3. novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai””;
* Ministru kabineta rīkojuma projektu „Grozījumi Ministru kabineta 2011.gada 8.jūlija rīkojumā Nr.307 „Par finansējuma piešķiršanu Padomju okupācijas upuru piemiņas memoriāla kompleksa Latviešu strēlnieku laukumā, Rīgā, izveides izdevumu segšanai””.
 |
| 2. | Atbildīgā institūcija | FM (VNĪ). |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM, VNĪ, KM. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – projekts šīs jomas neskar.

Finanšu ministre D.Reizniece-Ozola

04.08.2015. 16:09

3106

L.Kokorēviča

67024955, Lita.Kokorevica@vni.lv

A.Gulbe

67024698, aiga.gulbe@vni.lv